• Temalied of voorgestelde liedere
---- Hierdie materiaal kan op CD voorsien word OF kan elektronies versend word. ----
Wat 'n blye dag wanneer ons besef dat die Tien Gebooie nie reëls is waarmee God ons wil straf nie, maar wil versorg; dat ons hierdie reëls nie gehoorsaam om gered te word nie, maar omdat ons gered is! In hierdie aanbieding oor die Tien Gebooie wil ons kinders laat ontdek dat God se reëls daar is vir ons eie veiligheid. Slegs wanneer ons ons liefde teenoor God en ons naaste uitleef, lééf ons werklik en is ons vry.
Ds. Santie Nel, leraar NG Harmonie, Kimberley, skryf: Terwyl ek deur God se Top Tien gelees het, het dit my opgeval dat daar 'n besondere fokus op 'n verhouding met God is. Die skrywer help ons om met nuwe oë na God te kyk en Hom te sien nie as heerser wat ons wil regeer nie, maar as ons hemelse Pa wat ons met sy liefde wil omvou en ons wil beskerm van seerkry en swaar in die lewe. Ons ontdek hoe ons ons kinders kan help om God op 'n nuwe manier te leer ken. Hier is weer eens 'n unieke en kosbare reeks, soos talle ander van KidsXpress se reekse.
Paasfees is die ideale geleentheid om kinders te help om op Jesus te fokus en hulle uit te daag om Jesus daagliks te volg. In Volg Jesus! stap ons die pad saam met Maria Magdalena soos sy Jesus uit dankbaarheid volg – tot by kruis en die graf. Ons word uitgedaag deur die toewyding en dapperheid waarmee sy Jesus volg, self na sy dood en sien haar hardloop wanneer sy in gehoorsaamheid Jesus se opdrag volg om te gaan vertel.
Paasfees is dié belangrikste fees vir ons as Christene. Ongelukkig spandeer families en veral kinders baie meer tyd en aandag aan Kersfees. Paasfees is Onthoufees help om die belangrikheid van Paasfees vir kinders te verduidelik. Daar word baie moeite en aandag geskenk om die historiese lyn vanaf die eerste Paasfees in Eks 12 tot die sterwe van Jesus, die ware Paaslam, uit te beeld. Kinders wat hierdie les beleef, sal besef dat Paasfees 'n onthoufees is. En as 'n mens iets onthou, verander dit jou totale lewe.
Kom ons verruil hierdie jaar die tradisionele rooi en groen Kersversierings vir wit en sagte baba-blou! Ons los die goue balle en klokkies in die kas en hang vlaggies met teddiebeer-motiewe aan die plafon. In plaas van vrugtekoek smul ons aan skuimpies en malva-lekkers met gesiggies op. Want sien, 'n koninklike babatjie is gebore en ons moet dit vier! In hierdie boodskap kuier ons by die Britse koninklike paleis en deel in hulle opgewondenheid oor die koms van 'n klein prinsie wat die wêreld aan die gons het. Ons besoek ook die krippie in 'n nederige stal in Betlehem en loer in by koning Herodus se paleis en ontdek hoe verskillend dié twee koninklike babas in hierdie wêreld verwelkom is.
n Koning is gebore!
n Koning is gebore! (Elektronies versend)
Is dit nie wonderlik dat die Kerstyd ons die verskoning gee om Jesus se geboorte en lewe te VIER nie! Daarom dan die kersles: 'n Partytjie wat by Jesus pas. Dit wil kinders wat van partytjies hou laat dink oor Jesus se partytjie: Kersfees. Ons gesels saam oor die dinge en mense wat vir Jesus belangrik is, terwyl ons beplan aan 'n partytjie, 'n manier van Kersfees vier, wat bo alles vir Jesus bly sal maak.
Partytjie wat by Jesus pas
Partytjie wat by Jesus pas (Elektronies versend)
Die onthou-lysie vir kersgeskenke op die yskasdeur word elke dag al hoe langer! Ons wil tog nie iemand vergeet nie! God weet ons mense vergeet maklik. Daarom gee Hy reeds van die begin van die Ou Testament onthou-tekens aan mense.
Wat sou die koerant opskrifte gesê het in die tyd toe Jesus gebore is? Lees berigte in die Palistina Pos oor besoekers uit die buitenste ruim, die opbloei van toerisme in Betlehem, 'n heerser wat klou aan sy kroon.
Hier volg die Nuus (Kersles)
Hier volg die Nuus (Kersles) (Elektronies versend)
Help kinders om Jesus te leer ken as Wonderbare Raadsman, Magtige God, Ewige Vader en Vredevors. Dit is 'n tydlose boodskap wat enige tyd van die jaar aangebied kan word en ons help om fees te vier oor die groot geskenk wat God ons in Jesus gee.